open-index/open-wikipedia-markdown huggingface dataset:
Duglaska tisolistá

thumb|Douglaska tisolistá
thumb|Areál

**Duglaska tisolistá** (lat. *Pseudotsuga menziesii*) je vždyzelený ihličnan z čeľade borovicovité (*Pinaceae*), podčeľaď jedľovaté (*Abietoideae*).

Vytvára dva poddruhy:
* *Pseudotsuga menziesii glauca*
* *Pseudotsuga menziesii menziesii*

## Rozšírenie
Poddruh *Pseudotsuga menziesii menziesii* pochádza z pobrežných oblastí západnej časti Severnej Ameriky, s výskytom od centrálnych a západných oblastí Britskej Kolumbie v Kanade až po centrálnu časť Kalifornie v Spojených štátoch. V amerických štátoch Oregon a Washington sa duglasky tisolisté nachádzajú na území tiahnucom sa od svahov Kaskádových vrchov po pobrežie Tichého oceánu. V Kalifornii sa dajú nájsť v pohorí Klamath a horskom pásme Pacific Coast Range až po juh pohoria Santa Cruz a od pohoria Sierra Nevada až po údolie Yosemite Valley. Dá sa nájsť pri horských svahoch od hladiny mora až po nadmorskú výšku 1 800 metrov v pohorí Sierra Nevada. Hlbšie vo vnútrozemí sa vyskytuje jej blízky príbuzný poddruh *Pseudotsuga menziesii glauca*.

V Európe sa vyskytuje v mnohých krajinách ako introdukovaný a naturalizovaný druh, kvôli hospodárskemu využitiu dreva.

## Opis
Duglaska tisolistá je vysoký strom, druhý najvyšší ihličnan po sekvoji vždyzelenej. Dosahuje výšky 60 až 75 metrov a jej kmeň má 1,5 až 2 metre v priemere. Najvyššia duglaska tisolistá je vysoká 100,3 metra a nachádza sa v okrese Coos County v Oregone. Duglaska s najhrubším kmeňom - až 4,85 metra v priemere sa nachádza v údolí Queets River v parku Olympic National Park vo Washingtone. Duglaska tisolistá sa bežne dožíva viac ako 500 a zriedkavo aj vyše 1 000 rokov.

## Iné projekty

## Referencie

Kategória:Borovicovité
Kategória:Okrasné stromy
Kategória:Ihličnaté stromy
Javor dlaňolistý

thumb|Príklady rôznych tvarov listov kultivovaného javora dlaňolistého.
**Javor dlaňolistý** alebo **javor dlaňovitolistý** (lat. *Acer palmatum*) je druh javora. 

Pôvodne sa vyskytoval v Japonsku, v Kórei, na Taiwane a vo východnej Číne. Zvyčajne dosahuje výšky 15 metrov, jeho listy sú dlhé a široké 5 až 12 centimetrov. Ako väčšina javorov, je aj javor dlaňolistý prispôsobivý, no najlepšie sa mu darí v hlbokých, dobre zavlažovaných, úrodných pôdach. Nemá rád celodenný úpal a závlahu počas horúcich dní (voda spáli listy).

## Kultivary
* *Bloodgood*
* *Burgundy Lace* 
* *Higasayama* 
* *Moonfire* 
* *Novum*
* *Redleaf*
* *Sango Kaku* 

## Iné projekty

## Referencie

Kategória:Javor
Kategória:Najmenej ohrozené druhy
Azalka

[thumb|Azalky v záhrade ''Giardino dei Semplici'' vo [Florencia|Florencii]]
[thumb|Azalky v meste [Baltimore (Maryland)|Baltimore v americkom štáte Maryland]]
**Azalka** je názov pre malé, vždyzelené alebo opadavé rastliny rodu Rhododendron. Pôvodne boli vyčlenené ako samostatný rod, dnes sa však považujú za druhy alebo poddruhy skupiny *[[Pentanthera]]* a *[[Titsushi]]*.

Existuje okolo 10 000 rôznych kultúrnych kultivarov azaliek. Najlepšie sa im darí na dobre zavlažovaných pôdach, alebo v črepníkoch v tieni, na chladnejšom mieste. Ich hnojenie je na zvážení každého ich pestovateľa, niektoré druhy vyžadujú pravidelné prestrihanie.

V Kórei sa z kvetov azaliek robí tradičný alkoholický nápoj, nazývaný *dugyeonju* 두견주, v preklade „azalkové víno“.

## Iné projekty
.

Kategória:Vresovcovité
Kategória:Kvetiny
Električková doprava v Paríži

**Električky** spravuje v Paríži mestský dopravný podnik RATP, ktorý prevádzkuje aj parížske metro a väčšinu autobusových spojov. V meste sa momentálne nachádzajú štyri linky a je naplánovaná ďalšia.

## História
Od roku 1855 do 1938 Parížu slúžila rozsiahla električková sieť, ktorá predchádzala metro asi o polstoročie. Posledná z troch prvých generácií tratí, do Versailles, bola zatvorená v roku 1957.

Pôvodne boli poháňané koňmi, neskôr parou, pneumatickými motormi a elektrinou.

Pozemná lanovka, ktorá premávala v Belleville od roku 1891 do 1924, je niekedy mylne považovaná za električkovú trať. 

Prvá z novej generácie električiek v Paríži bola linka T1, otvorená v roku 1992. Sieť tvorí spolu s linkou T2 otvorenou v roku 1997, linkou T4 18. novembra 2006 a linkou T3 16. decembra 2006. Konštrukcia linky T8 sa mala začať v januári 2007, ale stavba sa ešte nespustila.

## Linky

## Plánované linky
### T8
V rámci rozširovania tratí električiek sa predpokladá konštrukcia piatej linky - dočasne označenej T8 - spájajúcej stanicu metra *Châtillon - Montrouge* a *Viroflay Rive Droite* na železničnej linke Transilienu zo stanice Saint-Lazare. Začiatok výstavby je očakávaný na koniec roka 2006.

Kategória:Doprava v Paríži
Replikátor (Hviezdna brána)

**Replikátori** sú rasa mechanických strojov vo vedecko-fantastickom seriáli Hviezdna brána. 

Po prvý raz sa nepriamo objavili v epizóde *Fair Game*, keď Tór informoval Jacka O'Neilla o nepriateľovi, ktorý je horší ako Goa’uldi. Replikátori samotní sa po prvýkrát objavili v epizóde *Nemesis*. Boli hlavným nepriateľom Asgardov, ale ich expanzívna povaha z nich robila významnú hrozbu pre všetky formy života vo vesmíre, ľudí nevynímajúc. Replikátori ako takí sú tvorení z tzv. blokov, t. j. elektronických častí, schopných spájať sa do rôznych tvarov a vytvoriť rôzne samostatne pracujúce a fungujúce celky. Každý blok pracuje samostatne, čo umožňuje po zničení Replikátora znovu ho poskladať do niečoho iného. Jeden blok sa skladá z dvoch miliónov Kevronových spojov. Replikátori sú stroje, schopné prežiť takmer čokoľvek.

Používajú zložitú logiku a ich pamäť je regulovaná jedine ich počtom. Akékoľvek odpozorované taktiky rýchlo spracovávajú do vlastnej špecifickej siete, čo ich robí veľmi silnými a odolnými. Replikátori boli vytvorení presne neznámou rasou, resp. jedným druhom, ktorý si takto chcel urobiť spoločníka, no postupne bolo čoraz náročnejšie všetky replikátori ovládať. Asgardi dokázali niekoľko Replikátorov izolovať a skrotiť ich, no väčšinou sa tieto pokusy nepodarili.

Druhý spôsob ako zničiť Replikátora je použiť zbrane na bázy pušného prachu, čiže klasické ľudské strelné zbrane. Zásah energetickými zbraňami (tyčová zbraň a podobne) im len poskytujú potrebnú energiu na chod. Replikátori sa živia kovmi, pričom platí, že aj nasledujúci potomkovia budú z toho kovu, ktorý dotyčný Replikátor pohltil. Replikátorov tvoria matky, jedinci s vylepšenými schopnosťami a väčším objemom „tela“. Replikátorov sa ale podarilo izolovať na jedinú planétu, kde ale skúmali a vyzdvihli svoje schopnosti na úplné maximum, dokonca až tak vysoko, až sa naučili, ako s pomocou blokov vytvoriť humanoidné organizmy. Tieto organizmy sa nazývali menami "Prvý, Druhý" atď. Replikátori sa stali obrovským nebezpečenstvom pre celý vesmír, a definitívne boli porazení až vo ôsmej sérií seriálu, za pomoci technológie Antikov.

Replikátori sa taktiež ocitli v seriáli Hviezdna brána: Atlantída, kde však išlo len o humanoidné bytosti. Boli pomenovaný Asurani podľa staroindickej mytológie. Replikátor bol taktiež zostrojený ľuďmi vo filme .

Kategória:Fiktívne postavy
Replikátor

**Replikátor** môže byť
* v biológii zastarano: kontrolná (regulačná) oblasť replikónu zahŕňajúca začiatok jeho replikácie, pozri pod replikón
* druh softvéru harmonizujúci dáta s dátami na serveri, pozri replikátor (softvér)
* neodborne: akýkoľvek útvar/komplex konajúci tak, že vytvára kópie samého seba – živý organizmus, myšlienka (mém), program (vírus a podobne), vzorec v celulárnom automate, robot, nanobot
* rasa strojov v seriáli Hviezdna brána, pozri Replikátor (Hviezdna brána)
* zariadenie v seriáli Star Trek, pozri replikátor (Star Trek)
Múm

**múm** je hudobná skupina z Islandu. Ich tvorba, oficiálne označovaná za experimentálnu elektronickú hudbu, je charakteristická jemnými vokálmi poprepájanými s elektronickými efektami a množstvom klasických nástrojov. Okrem toho je však táto skupina známa aj svojimi stručnými a zhustenými remixami skladieb iných interpretov.

Bola založená v roku 1997. Jej pôvodnými členmi boli Gunnar Örn Tynes, Örvar Þóreyjarson Smárason a dvojičky Gyða a Kristín Anna Valtýsdóttir. V roku 2002 Gyða skupinu kvôli štúdiu v Reykjavíku opustila, a neskôr, na začiatku roku 2006 z pôvodnej zostavy odišla aj jej sestra, Kristín. Jej odchod však bol oficiálne oznámený až neskôr, 23. novembra.

Podľa Kristín, zakladajúcej členky skupiny, názov múm nemal mať žiadny konkrétny zmysel. Neskôr však bolo meno skupiny v rámci rozhovoru pre islandský časopis Fókus vysvetlený ako obrázok; písmená múm totiž pri miernej dávke predstavivosti vyzerajú ako dva slony kývajúce svojimi chobotmi.

Kristín sa tvorbe hudby venuje aj od doby, kedy opustila pôvodnú zostavu skupiny múm. Svoj posledný sólo projekt, na ktorom spolupracovala aj s členom skupiny múm, Eiríkurom Orrim, vydala pod menom Kría Brekken.

## Diskografia
### Albumy
* Yesterday Was Dramatic - Today Is OK (TMT, 2000; znovuvydané v Morr Music, 2005)
* Finally We Are No One (Fat Cat Records, 2002)
* Summer Make Gold (Fat Cat Records, 2004)
* Go Go Smear The Poison Ivy (Fat Cat Records, 2007)
* Sing Along to Songs You Don't Know (Morr Music, 2009)

### Kompilácie
* Blái Hnotturinn (2001) (Soundtrack)
* Sincerely Yours: Klein Records Label Compilation (2001)
* Please Smile My Noise Bleed (Morr Music, 2001) - 3 nové skladby + remixy
* Remixed (TMT, 2002) - remixy albumu Yesterday Was Dramatic - Today Is OK
* Loksins Erum Vid Engin (Smekkleysa Records, 2002) - islandská verzia albumu Finally We Are No One

### Single a EP
* The Ballad of the Broken Birdie Records (TMT, 2000)
* Green Grass of Tunnel (Fat Cat Records, 2002)
* Nightly Cares (Fat Cat Records, 2004)
* Dusk Log (Fat Cat Records, 2004)
* The Peel Session (Fat Cat Records, 2006)

## Externé odkazy
* FatCat - oficiálna stránka skupiny múm na webe vydavateľstva

Kategória:Islandské hudobné skupiny
Kategória:Elektronické hudobné skupiny
Kategória:Alternatívnorockové hudobné skupiny
Kategória:Hudobné skupiny z 2007
Drozd čvíkota

**Drozd čvíkota** (iné názvy pozri nižšie), lat. *Turdus pilaris* je druh z čeľade drozdovité. Sibírsky druh, ktorý sa od roku 1750 šíri do strednej Európy a v roku 1937 dosiahol Grónsko. Od začiatku 20. storočia postupne obsadzuje Slovensko, najmä pozdĺž tokov. Podľa Medzinárodnej únie na ochranu prírody a prírodných zdrojov drozd čvíkota patrí medzi najmenej ohrozené druhy, stav celkovej populácie je stabilný. Rovnaké výsledky priniesol aj prieskum v Európe v rokoch 19802013.

## Názvy
Iné názvy drozda čvíkotu sú: **drozd čvíkotavý**, **čvíkota severná**, **čvíkota**, nárečovo alebo zastarano: **kvíčala, cvíčala, borovčiak**, v dávnej slovenčine: *čvikota, prskavec, prskota, čvíčela, čvíčala, kvícala, kvíčavka, kvičánka, kvičárka, borovíčkový pták, jalovčiak, jalovčák* a nepresne: *trskot*(*a*)

## Opis
Je veľký asi ako drozd kolohrivý, meria 25 –  a váži 89 – 109 g.

## Hlas

Typický hlas čvíkoty je silné *"čak-čak-čak"* a vysoké *"krij"*. Za letu sa ozýva jemným *"sii"*. Spev čvíkoty neznie muzikálne, je to zmes rôznych zvukov s mľaskavým prídychom, často spieva i za letu.

## Výskyt a stav na Slovensku
Od začiatku 20. storočia hniezdi aj na Slovensku a postupne sa šíri smerom na juhozápad. V období posledného mapovania (1980 – 1999) už hniezdili na 73% mapovaných kvadrátov. Dodnes platí, že najmenej sa vyskytuje na západnom Slovensku. Hniezdi do .

V zimnom období je to typický druh, ktorý sa vyskytol na 93,5% kvadrátov.

Odhadovaný počet hniezdiacich párov je 10 000 – 20 000, zimujúcich jedincov 60 000 – 500 000. Veľkosť populácie i územie na ktorom sa vyskytuje vykazujú *mierny nárast* o 20 do 50%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status *SPEC4* – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* – vyhovujúci ochranársky status.

## Biotop
Hniezdi v okolí riek a potokov, v pobrežných porastoch, v sadoch, v parkoch miest, v oblastiach so zvyškami malých listnatých aj ihličnatých lesíkov a na okrajoch lesov.

## Potrava
Na jar a v lete sa živí hmyzom, pavúkmi aj malými slimákmi. Na jeseň a v zime konzumujú plody (borievka, imelo biele, jarabina vtáčia).

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Galéria

Turdus pilaris no.JPG
Turdus pilaris II.jpg
Gråtrostegg.JPG|Hniezdo s vajíčkami
Fieldfare 3.jpg|Rodič sedí na hniezde
Gråtrost unger.JPG|Hniezdo s mláďatami
Fieldfare From The Crossley ID Guide Eastern Birds.jpg|Letná kompozitná fotografia - pomôcka na ľahšie spoznanie druhu
Fieldfare from the Crossley ID Guide Britain and Ireland.jpg|Zimná kompozitná fotografia - pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Drozdovité
Kategória:Najmenej ohrozené druhy
Kategória:Vtáky na Slovensku
Araukária andská

náhľad|Araukária andská
náhľad|Araukária andská v Čilských Andách
**Araukária andská** (*Araucaria araucana*) je ihličnatý strom, ktorý je najodolnejší druh z čeľade araukáriovité (*Araucariaceae*). Nachádza sa v centrálnom Čile a na západe centrálnej Argentíny, je to vždyzelený strom, ktorý dorastá do výšky 40 metrov s priemerom kmeňa 2 metre. Najstarší zdokumentovaný jedinec mal 834 letokruhov, čiže sa predpokladá, že sa môžu dožiť až 1000 rokov. Je príkladom živej fosílie, história druhu siaha až do obdobia kriedy a jury, čiže rastie viac-menej v nezmenenej podobe už 150 miliónov rokov. Araukária andská je národným stromom štátu Čile.

Jeho prirodzeným prostredím sú nízke svahy čilských, argentínskych, južných a centrálnych Ánd, zvyčajne nad nadmorskou výškou 1 000 metrov, v regiónoch so silnými snehovými búrkami v zime. Váha snehu tlačí na staršie konáre, takže strom sa v jeho prirodzených podmienkach javí ako malý zhluk vegetácie nad holým kmeňom, čo je jav, ktorý ho značne odlišuje od jedincov, ktoré rastú v teplejších oblastiach.

Rastie v dobre zavlažovaných, mierne kyslých, vulkanických pôdach, no znesie takmer každý druh pôdy, ktorá je dobre zavlažovaná.

*A. araucana* patrí do prílohy CITES I. a do prílohy A nariadenia Európskej komisie 1332/2005, čo znamená, že dovážanie tohto druhu je do Európskej únii zakázané, rovnako aj ako akékoľvek obchodovanie (dávanie ponuky na predaj alebo kúpu) s týmto druhom je prísne zakázané pod pokutou a pri opakovanom porušení zákonov s možnosťou odňatia slobody, to neplatí pre rastliny vypestované mimo prirodzene stanovištia napr. v škôlkach a pod.

## Iné projekty

## Externé odkazy
* Nariadenie EK číslo 1332/2005
* Posledné znenie CITES

Kategória:Araukáriovité
Kategória:Ihličnaté stromy
SN 2006gy

[thumb|Supernova SN 2006gy (vpravo) a jadro jej galaxie [NGC 1260 (vľavo) v röntgenovom žiarení.]]

**SN 2006gy** bola extrémne energetická supernova typu Ia v galaxii NGC 1260 v súhvezdí Perzeus, niekedy označovaná ako hypernova, ktorá bola objavená okolo 18. septembra 2006. Prvýrát ju pozorovali Robert Quimby a P. Mondol, potom ju študovalo niekoľko tímov astronómov použitím prístrojov ako Chandra, a observatóriá Lick a Keck. 7. mája 2007 NASA a niekoľko astronómov oznámilo prvú detailnú analýzu supernovy, pričom ju opísali ako najjasnejšiu hviezdnu explóziu, aká bola kedy zaznamenaná.

Výbuch bol stokrát energickejší ako bežné supernovy. Extrémna svietivosť bola zapríčinená veľkým množstvom železa.

## Referencie

Kategória:Supernovy
Kategória:Hypernovy
Kategória:Súhvezdie Perzeus
Kategória:Astronomické objekty objavené v roku 2006
Masaru Emoto

**Masaru Emoto** (; * 22. júl 1943, Jokohama, Japonsko† 17. október 2014) bol japonský autor známy svojim kontroverzným tvrdením, podľa ktorého keď sú ľudské myšlienky nasmerované na vodu pred tým ako je zmrazená, fotografie výsledných ľadových kryštálov budú buď krásne alebo odporné v závislosti od toho, či myšlienky boli pozitívne alebo negatívne. Tvrdil, že toto môže byť dosiahnuté modlitbou, hudbou alebo priložením napísaných slov na nádobu s vodou.

Od roku 1999 vydal niekoľko vydaní svojej knihy pod názvom *Posolstvo vody* (Messages from Water, eng.).

## Biografia
Absolvoval medzinárodné vzťahy na univerzite Yokohama Municipal University. V roku 1992 obdržal certifikát doktora alternatívnych medicín na Open International University v Indii. 
Bol emeritným prezidentom International *Water For Life Foundation*, neziskovej organizácie založenej v Oklahoma City v roku 2005. 

Bol ženatý s Kazuko Emoto a mali tri deti.

## Práca na ľadových kryštáloch a kritika
V experimentoch Masaru Emota je voda v sklenených nádobách vystavovaná rôznym slovám, obrázkom alebo hudbe. Voda je potom nakvapkaná do 50 Petriho misiek, ktoré sú následne vložené do mrazničky pri teplote -25 °C. So zmrazenou vodou sa neskôr pracuje v miestnosti pri teplote -5 °C. Kryštály sú odfotografované pod mikroskopom. Jeho štúdie ale vedecká komunita nikdy neprijala, pretože upravoval ich výsledky a boli mu aj vyvrátené. 

## Knihy
Masaru Emoto tvrdí, že boli predané dva milióny kusov jeho kníh.
* *Messages from Water, Vol. 1* (June 1999), Hado Publishing, ISBN 4-939098-00-1
* *Messages from Water, Vol. 2* (November 2001), Sunmark Pub. ISBN 0-7881-2927-9
* *The Hidden Messages in Water* (April 2004 Eng., 2001 Jap.), Beyond Words Publishing ISBN 1-58270-162-8
* *The Message from Water III: Love Thyself* (January 2006), published by Hay House ISBN 1-4019-0899-3
* *Water Crystal Healing: Music & Images to Restore Your Well Being* (17 October 2006), published by Atria Books ISBN 1-58270-156-3

## Referencie

## Literatúra
* 
* 
* 
* 
* 
* 
* 

## Externé odkazy
* Výskumná správa experimentov Masaru Emota
* Video-ako mení hudba vodu
* Osobná stránka Masaru Emota
* Sekcia Masaru Emota na stránke filmu Čo vlastne vieme? 
* International Water For Life Foundation 

Kategória:Japonskí spisovatelia
Kategória:Veda a technika v Japonsku
Kategória:Pseudovedci
Antofagasta de la Sierra (department)

Department **Antofagasta de la Sierra** leží na severozápade provincie Catamarca na severozápade Argentíny a je jeden zo 16 departmentov provincie.

Na severe a severovýchode hraničí s provinciou Salta, na východe s departmentom Belén, na juhu s departmentom Tinogasta a na západe s Čile.

Hlavné mesto departmentu má rovnaký názov, Antofagasta de la Sierra.

## Externé odkazy
* Welcome Argentina 

Kategória:Departmenty v Argentíne
Belén (department)

Department **Belén** leží na severe provincie Catamarca na severozápade Argentíny a je jedným zo 16 departmentov provincie.

Na severe hraničí s provinciou Salta, na východe s departmentmi Santa María a  Andalgalá, na juhu s departmentmi Pomán a Tinogasta a na západe s departmentmi Tinogasta a Antofagasta de la Sierra.

Hlavné mesto departmentu má rovnaký názov Belén.

## Externé odkazy
* Department Belén - mapa

Kategória:Departmenty v Argentíne
Belén

**Belén** môže byť
* department v argentínskej provincii Catamarca, pozri Belén (department)
* hlavné mesto departmentu Belén, pozri Belén (Catamarca)
Obliehanie Naxosu (490 pred Kr.)

**Druhé obliehanie Naxosu** v roku 490 pred Kr. bolo bitkou medzi obyvateľmi Naxosu a Peržanmi pod velením Datisa a Artaferna, ktorí smerovali proti Aténam a Eretrii. Bolo súčasťou Grécko-perzských vojen.

Iónske povstanie začalo v roku 499 pred Kr. po prvom obliehaní Naxosu. Vtedy boli Peržania porazení a rebéliu sa im podarilo potlačiť až o 5 rokov neskôr. Perzský kráľ Dareios I. žiadal pomstu a vydal príkaz svojmu loďstvu a armáde pod vedením Datisa a Artaferna k invázii do Grécka. Druhýkrát Peržania obyvateľov Naxosu prekvapili, a tí boli nútení opustiť svoje mesto a utiecť do hôr. Opustené mesto Peržania vyplienili a vypálili.

## Predohra
V roku 500 pred Kr. bol ostrov Naxos obliehaný Perzskou ríšou, s pomocou Naxoských exilantov a ich Iónskych spojencov. Obyvatelia Naxosu boli pred inváziou varovaní perzským veliteľom Megabatom a boli na obliehanie pripravení. Trvalo štyri mesiace; potom Peržanom došlo zlato a potraviny a boli nútení ustúpiť.

Veliteľ Iónskych Grékov Aristagoras, ktorý povedal, že zaplatí výdavky na túto vojenskú kampaň, stratil dôveru Peržanov a následne vyvolal povstanie Iónov proti nim. Povstanie trvalo do roku 494 pred Kr., kedy perzské loďstvo rozdrvilo grécke v Bitke pri Ladé. Aristagoras bol zabitý v boli proti Trákom v Trácii po svojom úteku z Iónie. Dareios sa chcel pomstiť aj Eretrii a ténam za vojenskú pomoc Iónskemu povstaniu. V roku 490 pred Kr. zozbieral veľké loďstvo v počte približne 600 lodí, z ktorých 300 boli vojnové lode alebo trirémy a zvyšok transportné lode. K loďstvu sa pridala armáda ľahko ozbrojených 20 - 30 000 mužov.

## Naxos
thumb|Mapa zobrazujúca inváziu v roku 490 pred Kr.
Velitelia výpravy boli Méd Datis a Artafernes, Dareiov synovec. S jadrom armády sa stretli v Kilikii a odtiaľ sa plavili na ostrov Samos. Odtiaľ loďstvo smerovalo k Ikarii a ďalej od ostrova k ostrovu až k Naxosu. Obyvatelia boli príchodom perzskej flotily prekvapení a utiekli do hôr. Peržania po pristátí vyplienili a podpálili mesto Naxos, a zajatcov odviedli do otroctva. Ostrov anektovala Perzská ríša.

## Dozvuky
Po obsadení Naxosu perzská flotila prehľadala okolité ostrovy a násilne odviedla mnoho mužov do svojej armády. Potom sa Peržania obrátili k ostrovu Eubója, kde začali obliehanie Eretrie. Mesto obsadili o 6 dní potom, čo niektorí prominentní obyvatelia otvorili dobyvateľom brány. Z Eretrie pokračovali smerom do Atén a stretli sa v pozemnom boji s Grékmi v Bitke pri Maratóne. Tu však boli spojenými silami Atén a Plataje porazení a nútení vrátiť sa späť do Malej Ázie. Naxos zostal súčasťou Perzskej ríše do roku 479 pred Kr., kedy prebehol v Bitke pri Salamíne na stranu víťaznej gréckej flotily.

## Pozri aj
* Prvé obliehanie Naxosu
* Grécko-perzské vojny
* Iónske povstanie

## Zdroje

* Herodotos, anglický preklad Robin Waterfield (1998). The Histories. New York: Oxford World's Classics. ISBN 0-19-282425-2

Kategória:Naxos (ostrov)
Kategória:Bitky Peržanov
Kategória:Bitky Grékov
Kategória:Grécko-perzské vojny
Mikulčice

**Mikulčice** () sú obec v Juhomoravskom kraji, 7 km juhozápadne od Hodonína pri hranici so Slovenskom, v nadmorskej výške 

## História
Tri kilometre juhovýchodne od súčasnej obce sa pri rieke Morave nachádzalo v 6. až 10. storočí slovanské hlinené hradisko, jedno z hlavných centier Veľkej Moravy. Areál hradiska s pozostatkami 12 kostolov a kniežacieho paláca je chránený ako česká Národná kultúrna pamiatka Mikulčice–Valy; od roku 1963 je tu zriadený P*amätník Veľkej Moravy*.

Najstaršia písomná pamiatka o obci je z roku 1131 (Miculcici).

## Referencie

## Pozri aj
* Mikulčice–Valy

## Iné projekty

## Externé odkazy
* Oficiálna stránka obce

## Zdroj


Kategória:Obce okresu Hodonín
Kategória:Veľkomoravské lokality
Drozd trskota

**Drozd trskota** (iné názvy: **drozd trskotavý**, **trskota obyčajná**, **trskota**, zastarano: *trskot* , *brávnik*, *trusk*(*l*)*avec*, v dávnej slovenčine: *lepjedací drozd* [čo je doslovný preklad lat. názvu] ; lat. *Turdus viscivorus*) je druh z čeľade drozdovité. Je čiastočne sťahovavý, migrujú hlavne populácie zo severu a severovýchodu jeho areálu rozšírenia. Na Slovensku pravidelne zimujú a len z hôr sa posúvajú do nižších polôh, zimovanie bolo zistené na 69,90 % mapovacích kvadrátov. Hniezdi súvisle v lesoch stredného a východného Slovenska, menej na západnom Slovensku. Hniezdienie bolo zistené alebo predpokladané na 74,10 % mapovacích kvadrátov. Je najväčší zo slovenských drozdov.

Podľa Medzinárodnej únie na ochranu prírody a prírodných zdrojov drozd trskota patrí medzi najmenej ohrozené druhy, trend celkovej populácie je klesajúci, výskum v Európe v rokoch 19802013 preukázal mierny pokles.

## Výskyt a stav na Slovensku
Odhadovaný počet hniezdiacich párov je 40 000 - 80 000, zimujúcich jedincov 5 000 - 16 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

## Galéria

Mistle thrush.jpg|Ilustrácia
Mistle trush male left pass earthworms to female.jpg|Samček (vľavo) odovzdáva potravu samici, hniezdo
Turdus viscivorus deichleri MHNT 232 Aïn-Chénia, El Aouinet Algérie.jpg|Vajíčka
Mistle Thrush from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu


## Poznámky


## Referencie


## Iné projekty

## Externé odkazy
 
* 

## Zdroj

Kategória:Drozdovité
Kategória:Najmenej ohrozené druhy
Kategória:Vtáky na Slovensku
Ethelweard

**Ethelweard** (tiež **Ælfweard**) (* 904 – † 2. august 924, Oxford) bol druhý známy syn Eduarda I. Staršieho. 

Na trón nastúpil ako "kráľ Wessexu", zatiaľ čo jeho starší nevlastný brat Athelstan zdedil 
Merciu, jedno zo siedmich anglosaských kráľovstiev. Ethelweard, ktorý pravdepodobne nebol nikdy korunovaný, zomrel čoskoro po svojom otcovi v Oxforde.

Ethelweard bol možno nasledovaný vo Wessexe svojím mladším bratom Edwinom, pretože Athelstan nebol korunovaný za kráľa Wessexu až do 4. septembra 925.

## Literatúra

* Miller, Sean, "Æthelstan" in M. Lapidge et al (eds), *The Blackwell Encyclopedia of Anglo-Saxon England.* Blackwell, Londýn, 1999. ISBN 0-631-22492-0
* Walker, Ian, *Mercia and the Making of England.* Sutton, Stroud, 2000. ISBN 0-7509-2131-5

Kategória:Anglosaskí králi
Kategória:Králi Anglicka
Kategória:Narodenia v 904
Kategória:Úmrtia v 924
Interštadiál

**Interštadiál** je čiastkové teplejšie obdobie v glaciáli. Medzi dvoma interštadiálmi starším a mladším prebiehalo obdobie studeného podnebia, štadiál. Interštadiál mal výrazne vyššiu priemernú teplotu ako štadiál, no v porovnaní s dneškom sa vyznačoval nižšími teplotami. Priemerná teplota v období štvrtohorného zaľadnenia v oblastiach Európy počas interštadiálu pohybovala okolo 2 - 3 °C.

Kategória:Ľadové doby
Kategória:Klimatológia
Teťana Lužanská

**Teťana Lužanská** (, ; * 4. september 1984, Kyjev, Ukrajina) je súčasná ukrajinská profesionálna tenistka.

## Finálové účasti na turnajoch WTA (1)

### Štvorhra - prehry (1)

## Externé odkazy

Kategória:Ukrajinskí tenisti
Kategória:Osobnosti z Kyjeva
Čan Ťin-wej

**Čan Ťin-wej** alebo **Ťin-wej Čanová** (* 8. január 1985, Kao-siung, Taiwan) je súčasná taiwanská profesionálna tenistka.

## Finálové účasti na turnajoch WTA (1)

### Štvorhra - prehry (1)

## Externé odkazy

Kategória:Taiwanskí tenisti
Dickinson (Severná Dakota)

náhľad|Dickinson
**Dickinson** je mesto v USA, na západe štátu Severná Dakota. Je sídlom Stark County a má rozlohu 24,6 km².

Mesto leží v oblasti Veľkých prérií, na rieke Heart River, východne od geomorfologicky pozoruhodného územia Badlands a národného parku Theodore Roosevelt National Park. V meste sídli Dickinson State University a *[[Dakota Dinosaur Museum]]* (s replikami dinosaurov). 

Dickinson je obsluhovaný regionálnym letiskom *Theodore Roosevelt Regional Airport*. 

Z európskych prisťahovalcov sú dnes najpočetnejší Nemci (54,1 %), Nóri (14,2 %) a Česi (7,5 %). Viaceré sídla v okolí mesta nesú české názvy (napr. *New Hradec*).

## Demografia
Podľa sčítania obyvateľstva v roku 2010 tu žilo 17 787 obyvateľov, ale v dôsledku ropného rozmachu bol v roku 2013 počet obyvateľov odhadovaný na 20 826. Iné zdroje hovoria o 26 771, alebo dokonca o populácii prekračujúcej 30 000 ľudí.

## Osobnosti mesta
* Kellan Lutz (* 1985), herec

## Referencie


## Iné projekty

## Externé odkazy
* Oficiálna stránka
* Dickinson Convention and Visitor's Bureau

Kategória:Mestá v Severnej Dakote
Williston

**Williston** môže byť:

* sídlo v USA (Florida), pozri Williston (Florida)
* sídlo v USA (Južná Karolína), pozri Williston (Južná Karolína)
* sídlo v USA (Maryland), pozri Williston (Maryland)
* sídlo v USA (Ohio), pozri Williston (Ohio)
* sídlo v USA (Severná Dakota), pozri Williston (Severná Dakota)
* sídlo v USA (Tennessee), pozri Williston (Tennessee)
* sídlo v USA (Vermont), pozri Williston (Vermont)
* sídlo v Južnej Afrike (Severné Kapsko), pozri Williston (Južná Afrika)
* vodná nádrž v Kanade, pozri Williston (jazero)

## Pozri aj
* Williston Highlands, sídlo v USA (Florida)
* Williston Park, sídlo v USA (New York)
* Samuel Williston, americký právnik a profesor
* Samuel Wendell Williston, americký paleontológ
* East Williston
Rapid City

**Rapid City** môže byť:

*sídlo v USA (Južná Dakota), pozri Rapid City (Južná Dakota)
*sídlo v USA (Michigan), pozri Rapid City (Michigan)
*sídlo v Kanade (Manitoba), pozri Rapid City (Kanada)

## Pozri aj

*Rapids City
Sioux Falls

thumb|Sioux Falls
thumb|Poloha Sioux Falls v Južnej Dakote
**Sioux Falls** je mesto v Spojených štátoch amerických, vo východnej časti štátu Južná Dakota. Je sídlom Minnehaha County, zaberá plochu  a žije tu 123 975 obyvateľov (2000). Je to najľudnatejšie mesto štátu a v metropolitnej oblasti žije až 223 000 obyvateľov (2006).

Mesto sa nachádza v oblasti Veľkých prérií, na sútoku rieky Big Sioux River so Skunk Creek, v nadmorskej výške  Leží neďaleko hranice so štátmi Minnesota a Iowa, východne od mesta sa rozprestiera rekreačná oblasť Big Sioux Recreational Area.

V meste sídli vysoké školstvo (Augustana College, University of Sioux Falls, National American University ai.). V Sioux Falls sa každoročne koná tradičný festival Spirit of the West Festival (14. – 16. september). Mesto so zázemím obsluhuje významné regionálne letisko Sioux Falls Regional Airport (zvané tiež Joe Foss Field).

## Osobnosti mesta
* Michael Fossum (* 1957), americký astronaut
* January Jonesová (* 1978), americká herečka

## Partnerské mestá
*  Postupim, Nemecko
*  Strabane, Severné Írsko, Spojené kráľovstvo
*  Surgut, Rusko

## Iné projekty

Kategória:Mestá v Južnej Dakote
Dickinson

**Dickinson** môže byť:

*sídlo v USA 
**v New Yorku (Broome County), pozri Dickinson (New York, Broome County)
**v New Yorku (Franklin County), pozri Dickinson (New York, Franklin County)
**v Severnej Dakote, pozri Dickinson (Severná Dakota)
**v Texase, pozri Dickinson (Texas)
*správna jednotka v USA 
**v Iowe, pozri Dickinson County (Iowa)
**v Kansase, pozri Dickinson County (Kansas)
**v Michigane, pozri Dickinson County (Michigan)

## Pozri aj

*Bruce Dickinson
Rapid City (Južná Dakota)

thumb|Rapid City
**Rapid City** je mesto v USA, v západnej časti štátu Južná Dakota. Je to druhé najľudnatejšie mesto v štáte (po Sioux Falls), žije tu 59 607 obyvateľov (2000), v metropolitnej oblasti 138 763 (2006) a má rozlohu . Je sídlom Pennington County.

Mesto leží na východnom predhorí pohoria Black Hills v nadmorskej výške  Juhovýchodne od mesta sa rozprestiera geomorfologicky pozoruhodná oblasť badlands s národným parkom Badlands, západne od mesta chránené územie Black Hills National Forest a juhozápadne od mesta svetoznámy skalný monument Mount Rushmore. 

V meste sídli geologické múzeum, vysoká škola *South Dakota School of Mines and Technology*, ďalej *National American University* a park dinosaurov Dinosaur Park. Mesto s okolím obsluhuje regionálne letisko *Rapid City Regional Airport*.

## Osobnosti mesta
* Lawrence Lessig (* 1961), advokát, profesor a politický aktivista

## Partnerské mestá
*  Apolda, Nemecko
*  Nikkō, Japonsko

## Iné projekty

## Externé odkazy

Kategória:Mestá v Južnej Dakote
Linka 6 (parížske metro)

**Linka ** je jedna zo 16 liniek metra v Paríži. Linka  tvorí južnú časť metro trate (s linkou  tvoriacou severnú časť). Linka je vybudovaná na zdvihnutom nadjazde na viac než polovici jej dĺžky.

## Chronológia
* 2. október 1900: Úsek medzi *Étoile* a *Trocadéro* bol otvorený ako rozšírenie linky .
* 6. november 1903: Linka bola rozšírená od *Trocadéro* po *Passy* a stala sa známou ako linka "2 Sud" (2 Juh).
* 24. apríl 1906: Linka 2 Sud bola rozšírená od *Passy* po *Place d'Italie*.
* 14. október 1907: Linka 2 Sud bola od *Étoile* po *Place d'Italie* pripojená k linke .
* 1. marec 1909: Bola otvorená linka  medzi *Place d'Italie* a *Nation*.
* 12. október 1942: Úsek *Étoile - Place d'Italie* bol prenesený z linky  na linku  (*Place d'Italie - Nation*), aby sa rozdelilo podzemie a zvýšené časti metra (pretože druhé boli zraniteľnejšie voči vzdušným útokom).
* 1974: Železnice boli prebudované pre pneumatické vlaky.

## Vývoj mien staníc
thumb|left|340px|Geograficky presná mapa dráhy linky
15. október 1907: Stanica *Avenue de Suffren* (vtedy ešte na linke ) bola premenovaná na *Rue de Sèvres*
11. marec 1910: Stanica *Montparnasse* (vtedy ešte na linke ) bola premenovaná na *Avenue du Maine*
1. november 1913: Stanica *Rue de Sèvres* (vtedy ešte na linke ) bola premenovaná na *Sèvres - Lecourbe*
30. jún 1933: Stanica *Avenue du Maine* (vtedy ešte na linke ) bola premenovaná na *Bienvenüe*
1. marec 1937: *Saint-Mandé* premenovaná na *Picpus*
12. júl 1939: *Charenton* premenovaná na *Dugommier*
6. október 1942: Stanica *Bienvenüe* (vtedy ešte na linke ) bola premenovaná na *Montparnasse - Bienvenüe*
18. jún 1949: *Grenelle* premenovaná na *Bir-Hakeim*
1970: *Étoile* premenovaná na *Charles de Gaulle - Étoile*

## Iné projekty

## Externé odkazy
* RATP.fr
* Interaktívna mapa RER-u
* Interaktívna mapa parížskeho metra

Kategória:Parížske metro
Tomas Behrend

**Tomas Behrend** (* 12. december 1974, Porto Alegre, Brazília) je bývalý nemecký profesionálny tenista.

## Finálové účasti na turnajoch ATP (3)

### Štvorhra - prehry (3)

## Iné projekty

## Externé odkazy

* Tomas Behrend na stránkach ITF 

Kategória:Narodenia v 1974
Kategória:Nemeckí tenisti
John Isner

**John Isner** (* 26. apríl 1985, Greensboro, Severná Karolína, USA) je súčasný americký profesionálny tenista. Počas svojej kariéry vyhral 1 turnaj ATP v dvojhre a 2 turnaje vo štvorhre.

## Finálové účasti na turnajoch ATP (8)

### Dvojhra - výhry (1)

### Dvojhra - prehry (4)

### Štvorhra - výhry (2)

### Štvorhra - prehry (1)

## Iné projekty

## Externé odkazy

Kategória:Tenisti USA
Kategória:Osobnosti zo Severnej Karolíny
Watertown

**Watertown** môže byť:

* sídlo v USA:
** v Connecticute, pozri Watertown (Connecticut)
** na Floride, pozri Watertown (Florida)
** v Južnej Dakote, pozri Watertown (Južná Dakota)
** v Massachusetts, pozri Watertown (Massachusetts)
** v Michigane (Clinton County), pozri Watertown (Michigan, Clinton County)
** v Michigane (Sanilac County), pozri Watertown (Michigan, Sanilac County)
** v Michigane (Tuscola County), pozri Watertown (Michigan, Tuscola County)
** v Minnesote, pozri Watertown (Minnesota)
** v New Yorku (štatút *city*), pozri Watertown (New York, city)
** v New Yorku (štatút *town*), pozri Watertown (New York, town)
** v Tennessee, pozri Watertown (Tennessee)
** vo Wisconsine, pozri Watertown (Wisconsin)
** vo Wisconsine (štatút *town*), pozri Watertown (Wisconsin, town)
* názov albumu Franka Sinatru (1970), pozri Watertown (album)
Watertown (Južná Dakota)

náhľad|Watertown
**Watertown** je mesto v USA, v severovýchodnej časti štátu Južná Dakota. Je sídlom Codington County, má rozlohu  a žije tu 20 237 obyvateľov (2000) (4. miesto v štáte).

Nachádza sa v oblasti Veľkých prérií, v tzv. Plateau du Coteau des Prairies, na rieke Big Sioux River, v nadmorskej výške  Západne od mesta sa rozkladajú rekreačné oblasti *Sandy Shore Recreational Area* a *Pelican Lake Recreational Are*a. V meste sídli zoologická záhrada *Bramble Park Zoo* a Watertown obsluhuje regionálne letisko *Watertown Municipal Airport*.

## Iné projekty

## Externé odkazy

Kategória:Mestá v Južnej Dakote
Linka 7 (parížske metro)

**Linka ** je jedna zo 16 liniek metra v Paríži. Linka spája *[[La Courneuve]]* na severe s *[[Ivry-sur-Seine|Ivry]]* a *[[Villejuif]]* na juhu.

Každý rok použije linku okolo 121 341 833 cestujúcich (aj keď toto číslo zahŕňa aj dopravu na linke .

## Chronológia
thumb|left|Geograficky presná mapa dráhy linky
5. november 1910: Bola otvorená linka  spájajúca *Opéra* a *Porte de la Villette*
18. január 1911: Bola otvorená nová vetva od *Louis Blanc* po *Pré-Saint-Gervais*
1. júl 1916: Linka bola rozšírená na juh od *Opéra* po *Palais Royal*
16. apríl 1926: Linka bola rozšírená od *Palais Royal* po *Pont Marie*
15. február 1930: Zatiaľ čo sa staval tunel na linke  cez Seinu, bol otvorený nový úsek medzi *Place Monge* a *Place d'Italie* a dočasne prevádzkovaný ako časť linky 
1. máj 1946: Linka bola rozšírená od *Porte d'Ivry* po *Mairie d'Ivry*
1967: Kvôli nedostatku dopravných možností sa severná vetva na linke  medzi *Louis Blanc* a *Pré-Saint-Gervais* stala novou nezávislou vetvou známou ako Linka 7bis
4. október 1979: Linka bola na severe rozšírená od *Porte de la Villette* po *Fort d'Aubervilliers*
10. december 1982: Bola otvorená nová vetva na juhu od *Maison Blanche* po *Le Kremlin-Bicêtre*
28. február 1985: Linka bola rozšírená od *Le Kremlin-Bicêtre* po *Villejiuf Louis Aragon*
6. máj 1987: Linka bola rozšírená od *Fort d'Aubervilliers* po *La Courneuve – 8 mai 1945*

## Vývoj mien staníc
* 1. november 1926: *Pont Notre-Dame* bola premenovaná na *Pont Notre-Dame - Pont au Change*.
* 15. apríl 1934: *Pont Notre-Dame - Pont au Change* premenovaná na *Châtelet*.
* 6. október 1942: *Boulevard de la Villette* premenovaná na *Aubervilliers - Boulevard de la Villette*.
* 10. február 1946: *Pont de Flandre* premenovaná na *Corentin Cariou* a *Aubervilliers - Boulevard de la Villette* premenovaná na *Stalingrad*.
* 1989: *Chaussée d'Antin* premenovaná na *Chaussée d'Antin - La Fayette*.

## Budúcnosť
* Rozšírenie linky  do *La Courneuve* do *Le Bourget* je zvažované do budúcnosti.
* Linka , sestra linky , bude možno spojená s linkou  a vytvorili by novú linku  so západnou konečnoou zastávkou na *Château-Landon* na linke .

## Iné projekty

## Externé odkazy
* RATP.fr 
* Interaktívna mapa RER-u 
*  Interaktívna mapa parížskeho metra 

Kategória:Parížske metro
Aberdeen (Južná Dakota)

thumb|Pohľad na ulicu mesta
**Aberdeen** je mesto v USA, v severovýchodnej časti štátu Južná Dakota. Je sídlom Brown County, má rozlohu  a žije v ňom 24 658 obyvateľov (2000), je to tretie najľudnatejšie mesto v štáte.

Leží v oblasti Veľkých prérií, západne od rieky *James River*, v jej údolí v nadmorskej výške  Severozápadne od mesta sa rozkladá rekreačná oblasť *Richmond Lake Recreational Area*, západne *Mina Lake Recreational Area*. V meste sídli *Northern State University* a je obsluhované regionálnym letiskom *Aberdeen Regional Airport*. 

Mesto bolo založené v roku 1881. Začiatkom mája 2007 mesto s okolím postihli rozsiahle záplavy.

## Iné projekty

## Externé odkazy
* 

Kategória:Mestá v Južnej Dakote
Ovládač (informatika)

**Ovládač (zariadenia)** (iné názvy: **drajver, driver, riadiaci program (zariadenia)**, ) je počítačový program, ktorý umožňuje komunikáciu operačného systému s hardvérovým zariadením.

Každé zariadenie (napr. tlačiareň, pevný disk, klávesnica či myš) musí mať ovládač. Operačný systém obyčajne štandardne obsahuje ovádače bežných zariadení ako klávesnica či systémový časovač, ostatné zariadenia je možné nahrať dynamicky, či už pri štarte systému alebo po pripojení periférneho zariadenia. V DOS-e sú zvyčajne ovládače zariadení obsiahnuté v súboroch s rozšírením .SYS.

Ovládač vystupuje ako rozhranie medzi zariadením a programami, ktoré ho používajú. Podľa architektúry programy môžu so zariadením komunikovať prostredníctvom väčšieho či menšieho počtu vrstiev abstrakcie hardvéru (HAL), pričom HAL moderných operačných systémov obsahuje minimálne vrstu ovládačov zariadení. Každé jedno zariadenie má vlastnú množinu špecializovaných príkazov, ktoré daný ovládač pozná.

Vo Windows je ovládač (*driver*) ovládací program, ktorý umožňuje komunikáciu medzi technickým zariadením a Windows.

## Zdroj
* 

Kategória:Softvér
Rhododendron

***Rhododendron*** (z gréčtiny *rhodos* "ruža" a *dendron* "strom") je rod kvitnúcich rastlín z čeľade vresovcovité (*Ericaceae*). Je to veľký rod, ktorý má viac ako 1 000 druhov. Slovenské rodové mená znejú jednak **rododendron** (ľudovo: **alpská ruža**) a jednak azalka.

Druhy rodu dorastajú do podoby kríkov a malých (zriedkavo aj veľkých) stromov. Najmenšie druhy majú len 10 až 20 cm, najväčší, *[[Rhododendron arboreum]]* dosahuje výšku 12 m. Listy sú špirálovito usporiadané, ich veľkosť sa pohybuje v rozmedzí 1 - 2 cm až po vyše 50 cm, výnimočne aj 100 cm u *[[Rhododenron sinogrande]]*. Môžu byť vždyzelené alebo opadavé.

Rod je veľmi rozšírený, vyskytuje sa na väčšine severnej hemisféry, okrem suchých oblastí a zasahuje aj do južnej hemisféry v juhovýchodnej Ázii a v severnej Australázii. Najviac je rozšírený v Himalájach, v oblasti centrálneho Nepálu, indického štátu Sikkim a čínskych provincií Jün-nan a S’-čchuan, s ďalším výskytom v horách v Indočíne, Kórei, Japonsku a Taiwane. Okrem nich sa značný počet tropických rododendronov nachádza v oblasti od juhovýchodnej Ázie po severnú Austráliu, s 55 druhmi na Borneu a 164 v Novej Guinei. O niečo menej druhov rastie v Severnej Amerike a v Európe. Rod nerastie v Južnej Amerike a v Afrike.

## Iné projekty
 

Kategória:Vresovcovité
Kategória:Záhradné rastliny
Kategória:Kry
Tate-jama

**Tate-jama** alebo **Tatejama** je v súčasnosti neaktívny stratovulkán, nachádzajúci sa na japonskom ostrove Honšú, ako najsevernejší z reťaze začínajúcej vulkánom Ontake. Prevažne andezitovo-dacitový vulkán leži v staršej kaldere s priemerom 4&nbsp;km. Postkalderová vulkanická činnosť zahŕňala sériu menších freatických erupcií, posledná sa odohrala v 19. storočí. V roku 1990 oblasť postihlo zemetrasenie. V okolí sopky sa nachádzajú početné horúce pramene.

## Iné projekty

## Externé odkazy
* www.volcano.si.edu  - stratovulkán Tate-jama na Global Volcanism Program  

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Japonské Alpy
Kategória:Geografia prefektúry Tojama
Step

**Step** môže byť
*druh tanca, pozri step (tanec)
*bezlesná krajina porastená hlavne drnovými trávami, znášajúcimi nízke teploty a veľké suchá, pozri step (krajina)
Step (tanec)

**Step** (z angličtiny) je druh tanca, ktorý tancujú sóloví tanečníci väčšinou iba nohami, ostatná časť tela len vyvažuje, a prevádzania tanca sa nezúčastňuje. Výnimkou sú niekedy gestá rozpaženými rukami alebo rukami zdvihnutými dohora, podobne ako pri niektorých slovenských ľudových tancoch. Chodidlá nôh vyklepkávajú pätami a špičkami rýchly rytmus. K tomuto účelu sa nosí špeciálna obuv na ktorej sú upevnené kovové doštičky. Stepuje sa na hudbu alebo bez hudby.

## Formy stepu
I keď je u nás známy tento tanec pod pojmom *step*, v angličtine sa používa väčšinou výraz *tap dance*. Existujú aj ďalšie názvy, napríklad *Clogging*, čo je iný variant tanca a to tzv. *[[americký step]]*. Okrem neho je známy aj *[[írsky step]]*.

**Step** vznikal skôr než jazz. Džezová hudba tak vznikla od stepu. Táto hudba je najvhodnejšou pre stepovanie.

* americký step
* Clogging – westernové stepovanie
* írsky step
* Moderný step
* Street step (pouličný step)

## Základné údery
* Tap -
* Step -
* Brush -
* Back -
* Heel -
* Stamp -
* Stomp -
* Dig -
* Crawl -
* Scuff -

### Dvojúderové
* Shuffle -
* Scuffle -

## Známi stepoví tanečníci

* Bill Robinson (známy aj ako *Bill Bojangles Robinson*, otec moderného stepu)
* Master Juba
* Ruby Keeler
* Ann Miller
* Eleanor Powell
* The Nicholas Brothers –  bratia Nicholasovci
* Fred Astaire (v niektorých filmoch hral a stepoval spolu s Ginger Rogers)
* Ginger Rogers
* Gene Kelly
* Donald O´Connor (spolu Genom Kellym v niektorých známych stepovacích scénach vo filme  Spievanie v daždi – Singing in the Rain)
* Vera Ellen (vo filme On The Town spolu s Genom Kellym)
* Gregory Hines (medzi inými umelcami v americkom filme Tap Dance z roku 1989)
* Maurice Hines
* Sammy Davis Jr.
* Savion Glover
* Paulette Goddard
* William Henri Lane alias Master Juba
* Jimmy Slyde
* John W. Bubbles
* Howard Sims
* Bunny Briggs
* Henry Letang
* Steve Condos
* Charles Honi Coles
* Pat Rico
* Jeni LeGon
* Arthur Duncan
* Tommy Tune
* Brenda Bufalino
* Jay Fagan
* Ted Bebblejad
* Peter Briansen
* Rita Hayworth
* Betty Grable
* Alfonso Ribeiro
* LaVaughn Robinson
* Jason Samuels Smith
* Shirley Temple
* Grant Swift
* Joseph Wiggan
* Guillem Alonso
* Michael Flatley

## Externé odkazy
* www.step.cz  česky
* Základné údery  česky
* www.tapdance.org anglicky
* www.tapdance.info anglicky
* www.germantap.de nemecky
* Terminológia  taliansky

## Zdroj

Kategória:Tanec
Magnólia

thumb|Magnólia počas jari

**Magnólia** (*Magnolia*) je rod s viac ako 210 druhmi kvitnúcich rastlín z podčeľade *Magnolioideae* čeľade magnóliovité (*Magnoliaceae*).

Prirodzené prostredie magnólií je rozptýlené po východnej časti Severnej Ameriky, Strednej Ameriky a Karibiku a východnej a juhovýchodnej Ázie. Niektoré druhy sa vyskytujú aj v Južnej Amerike. V súčasnosti sa veľa druhov magnólií a ešte väčší počet vyšľachtených odrôd dá nájsť v podobe okrasných kríkov v Severnej Amerike, Európe, Austrálii a na Novom Zélande. 

Magnólie sú pomenované po francúzskom botanikovi Pierrovi Magnolovi z mesta Montpellier.

## Druhy
*Poznámka: Tento zoznam zahŕňa len druhy vyskytujúce sa v miernych oblastiach, veľa iných druhov sa vyskytuje v tropických oblastiach. Úplný zoznam pozri na [http://www.magnoliasociety.org/classification_docs/classifications.html magnoliasociety.org] .*

*podrod Magnolia:
***[[Magnolia delavayi]]* 
***[[Magnolia fraseri]]* 
***[[Magnolia globosa]]* 
***[[Magnolia grandiflora]]* 
***[[Magnolia guatemalensis]]* 
***[[Magnolia macrophylla]]* 
***[[Magnolia nitida]]* 
***[[Magnolia obovata]]* 
***[[Magnolia officinalis]]* 
***[[Magnolia sieboldii]]* 
***[[Magnolia tripetala]]* 
***[[Magnolia virginiana]]* 
***[[Magnolia wilsonii]]* 
*podrod Yulania:
***[[Magnolia acuminata]]* 
***[[Magnolia amoena]]* 
***[[Magnolia biondii]]* 
***[[Magnolia campbellii]]* 
***[[Magnolia cylindrica]]* 
***[[Magnolia dawsoniana]]* 
***[[Magnolia denudata]]* 
***[[Magnolia hypoleuca]]* 
***[[Magnolia kobus]]* 
***[[Magnolia liliiflora]]* 
***[[Magnolia salicifolia]]* 
***[[Magnolia sargentiana]]* 
***[[Magnolia sprengeri]]* 
***[[Magnolia stellata]]* 
***[[Magnolia zenii]]* 
*iné:
***[[Magnolia hodgsonii]]*
***[[Magnolia sirindhorniae]]*
***[[Magnolia splendens]]* 

## Iné projekty
.

Kategória:Magnóliovité
Kategória:Listnaté stromy
Kategória:Okrasné dreviny
Kategória:Liečivé rastliny
Stereochémia

**Stereochémia** je časť chémie, ktorá sa zaoberá priestorovým usporiadaním atómov v chemických zlúčeninách a vzťahom medzi štruktúrou a vlastnosťami látok. Priekopníkmi stereochémie boli Louis Pasteur, Jacobus Henricus van ’t Hoff a Hans Fischer. V závislosti od rozloženia atómov v priestore, môže látka s tým istým sumárnym chemickým vzorcom, nadobúdať diametrálne odlišné chemické a fyzikálne vlastnosti.

Hlavnou oblasťou, ktorou sa stereochémia zaoberá, je štúdium stereoizomérie. Okrem toho je významnou časťou i štúdium chirálnych látok.

## Význam
náhľad|400x400bod|Enantioméry talidomidu. Vľavo je (''S'')-enantiomér, vpravo je (''R'')-enantiomér.
Dôležitým príkladom látok, ktoré majú výrazne rôzne vlastnosti kvôli rozdielnemu usporiadaniu atómov v priestore, je talidomid. Talidomid existuje v podobe dvoch enantiomérov, (*R*)-talidomidu a (*S*)-talidomidu. Talidomid sa objavil koncom 50. rokov 20. storočia ako liek na spanie a sedatívum, ale takisto pomáhal s rannou nevoľnosťou u tehotných žien. Neskôr sa však zistilo, že spôsobuje poškodenie vývoja plodu, predovšetkým končatín, a pôsobí ako teratogén. Liek bol predávaný ako racemát, ale tieto vlastnosti má len jeho (*S*)-enantiomér, (*R*)-enantiomér tieto poruchy nespôsobuje.

Napriek tomu sa talidomid znovu objavil na trhu, pretože pomáha pri niektorých ťažko liečiteľných chorobách, napríklad lepra.

## Referencie
Wašiba-Kumonotaira

**Wašiba-Kumonotaira** je vulkanická skupina, pozostávajúca z niekoľkých štítových vulkánov a lávových sómov, nachádzajúca sa v centrálnej časti severných Japonských Álp na ostrove Honšú. Skupina bola aktívna pred cca 6&nbsp;000&nbsp;rokmi, čo je doložené datovaním lávových bômb a lapíl v tefrových vrstvách, prekrývajúcich formáciu *Akahoja* starú 6&nbsp;300&nbsp;rokov. Novšia aktivita nebola zaznamenaná.

## Externé odkazy
* www.volcano.si.edu - vulkanický komplex Wašiba-Kumonotaira na Global Volcanism Program  

Kategória:Sopky Japonska
Kategória:Štítové vulkány
Kategória:Dvojtisícovky v Japonsku
Kategória:Japonské Alpy
Kategória:Geografia prefektúry Nagano
Kategória:Geografia prefektúry Tojama